L-NGO BirdLife Malta qalet li l-propost żvilupp tal-lidos tal-lukanda Sunny Coast, tar-ristorant Luzzu u s-Seashells Resort fil-lukanda Suncrest għandu jgħaddi minn l-Evalwazzjoni tal-Impatt Ambjentali (EIA) l-ewwel. AX Holdings qed tipproponi li dawn il-lidos jibqgħu parti mill-lukandi imma li jinbena parkeġġ tal-karozzi taħt l-art u li l-ħwienet fil-qrib ikunu integrati ma' żona pedonali. BirdLife qalet li dan il-proġett jaf ikun ta' detriment għar-Riserva Naturali tas-Salina li hija parti minn Natura 2000 u hija Żona Speċjali tal-Konservazzjoni. Ir-Riserva tas-Salina tinsab madwar 300 metru mill-iżvilupp u hija protetta taħt id-Direttiva tal-Abitat tal-Unjoni Ewropea. Huma żiedu jgħidu li dan l-iżvilupp se jkun ta' detriment ukoll għar-residenti qrib ir-Riserva u li se jiġġenera ħafna skart u storbju filwaqt li jaf iwassal għal aktar traffiku fiż-żona. #td_uid_2_6184cbd9f1de5 .td-doubleSlider-2 .td-item1{background:url(https://cdn.newsbook.com.mt/wp-content/uploads/2021/11/04132747/luzzu-planning-website-pa-05952-21-80x60.jpg) 0 0 no-repeat}#td_uid_2_6184cbd9f1de5 .td-doubleSlider-2 .td-item2{background:url(https://cdn.newsbook.com.mt/wp-content/uploads/2021/11/04170822/Pa-progett-Qawra-1-80x60.jpg) 0 0 no-repeat} 1 minn 2 Ritratt: Awtorità tal-Ippjanar X'qed tipproponi l-BirdLife? Fl-oġġezzjoni tagħhom għal dan il-proġett, BirdLife saħqet li l-EIA huwa strumentali biex ikun deċiż jekk l-impatt tal-iżvilupp hux se jkun ta' detriment għar-Riserva u jekk se jkun hemm xi effetti fuq ir-Riserva, jittieħdu l-miżuri neċessarji biex l-effett jitnaqqas. L-NGO qed tipproponi li waqt l-istaġun ta' tgħammir tal-għasafar, ma jsir l-ebda xogħol filwaqt li l-effetti tal-istorbju u tal-vibrazzjonijiet għandu jkun studjat iktar ukoll. BirdLife semmiet ukoll il-kwistjoni tal-iskart li jkun iġġenerat mill-iżvilupp. Minħabba li l-proġett se jkun qrib il-baħar, hemm il-possibilità li jaqa' xi trab jew ħama fil-baħar. Għaldaqstant, l-NGO pproponiet li għandu jkun implimentat fruntiera temporanju biex l-impatt jinżamm baxx imma wisset li l-Bajja tas-Salina jaf tkun affetwata minħabba dan l-iżvilupp. L-NGO tkellmet ukoll fuq it-tniġġis tad-dawl li se jħalli l-proġett u pproponiet li tkun implimentata wkoll sistema tad-dawl li timxi mal-linji gwida tal-ambjent. "Iż-żona diġà hija sors kbir tat-tniġġis tad-dawl minħabba l-kosta tal-Qawra u ta' Buġibba," stqarret il-BirdLife. Il-problema tat-traffiku ssemmiet ukoll fl-oġġezzjoni u BirdLife qalet li jekk l-iżviluppatur jippjana biex tinbena triq ġdida, irid ikun ikkunsidrat l-impatt li se tħalli ż-żieda fit-traffiku fuq iż-żona residenzjali u fuq l-infrastruttura tat-toroq. AX Holdings issottometta żewġ applikazzjonijiet, b'wieħed minnhom jikkonferma l-parametri ta' dan l-iżvilupp filwaqt li l-ieħor kien ikkonċernat mal-lido tal-lukanda Suncrest. Tista' taqra r-rapport kollu tal-BirdLife hawn isfel. 05952_21-BirdLife-Malta-comments Download Is-Supretendenza tal-Wirt Kulturali kkonċernata fuq dan l-iżvilupp Is-Supretendenza tal-Wirt Kulturali ssottomettiet l-oġġezzjoni tagħha wkoll fuq dan l-iżvilupp u semmiet li l-kosta tal-Qawra hija sensittiva u li s-salini li jinsabu fiż-żona se jintlaqtu mill-iżvilupp. "Dan l-iżvilupp se jkollu impatt fuq il-Bajja tas-Salina li hija skedata bħala Żona ta' Importanza Arkeoloġika filwaqt li s-salini huma skedati taħt l-Awtorità tal-Ippjanar taħt l-Ewwel Grada," argumentat is-Supretendenza. Għaldaqstant, is-Supretendenza pproponiet lill-arkitett biex jissottometti muntaġġi ta' ritratti biex jiżvela kif se jidher l-iżvilupp minn angoli differenti. Hi appellat ukoll li tiġi ssottometata Dikjarazzjoni tal-Metodu tax-Xogħol biex ikun spjegat aħjar l-iskjavar li se jsir. Il-Kunsill Lokali ta' San Pawl il-Baħar ma għamel l-ebda oġġezzjoni għal dan il-proġett. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_4_6184cbda00e3a_rand.td-a-rec-img{text-align:left}.td_uid_4_6184cbda00e3a_rand.td-a-rec-img img{margin:0 auto 0 0}